OBEC ZEMIANSKE KOSTOĽANY

SMERNICA obce zemianske kostoľany
č. 2/2015, 
O ORGANIZOVANÍ VEREJNÝCH KULTÚRNYCH PODUJATÍ A VEREJNýCH šPORTOVýCH PODUJATí

Predkladá: 		Komisia ekológie, životného prostredia, ochrany verejného 
poriadku a bezpečnosti

Spracovateľ:		Bc. Peter Hurtiš

Dátum schválenia smernice :  9. 9. 2015

Dátum účinnosti smernice : 9. 9. 2015 

  

Obec Zemianske Kostoľany v zmysle ustanovenia § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení, v znení neskorších predpisov s poukazom na zákon SNR č. 96/1991 Zb. o verejných kultúrnych podujatiach a zákona NR SR č. 1/2014 o organizovaní verejných športových podujatí a o zmene a doplnení niektorých zákonov vydáva smernicu o organizovaní verejných kultúrnych a verejných športových podujatí.

Článok 1
Všeobecné ustanovenia

1.)	Účelom smernice je stanoviť postup pri organizovaní verejných kultúrnych a verejných športových podujatí na území obce Zemianske Kostoľany.
2.)	Ustanovenia tejto smernice sa nevzťahujú na podujatia, ktoré sa konajú:
a)	v priestoroch škôl a školských zariadení, ak sú organizátormi a účastníkmi podujatia pedagogický pracovníci a žiaci,
b)	v priestoroch zariadení sociálnej starostlivosti, ak sú organizátormi a účastníkmi podujatia ich zverenci.

Článok 2
Organizátor – usporiadateľ

1.)	Organizátormi – usporiadateľmi (ďalej len „usporiadateľ“) podujatí môžu byť fyzické alebo právnické osoby.

Článok 3
Oznamovacia povinnosť

1.)	Usporiadateľ je povinný písomne oznámiť zámer zorganizovať podujatie na území obce Zemianske Kostoľany Obecnému úradu
a)	verejné kultúrne podujatie 7 dní pred konaním podujatia
b)	verejné športové podujatie: 
-	10 dní pred konaním podujatia,
-	15 dní pred konaním podujatia, ak ide  o podujatie s osobitným režimom alebo medzinárodné podujatie,
-	30 dní pred konaním podujatia, ak sa má podujatie konať mimo športového zariadenia,
2.)	Usporiadateľ oznamuje zámer zorganizovať verejné kultúrne podujatie s povinnými údajmi v zmysle zákona písomne na tlačive ktoré tvorí prílohu č. 1 tejto smernice,
3.)	Usporiadateľ oznamuje zámer zorganizovať verejné športové podujatie s povinnými údajmi v zmysle zákona písomne na tlačive ktoré tvorí prílohu č. 2 tejto smernice,
4.)	Ak sa má podujatie konať mimo priestorov alebo verejných priestranstiev používaných  na tento účel, usporiadateľ je povinný k oznámeniu predložiť súhlas oprávnených vlastníkov, správcov, prípadne užívateľov týchto priestorov alebo pozemkov,

Článok 4
Oprávnenia obce

1.)	Ak sa má podujatie konať mimo priestranstiev, ktoré sa na takýto účel obvykle používajú, alebo ak sa majú konať dve alebo viac podujatí v rovnakom priestore a čase, môže obec usporiadateľovi navrhnúť iné miesto na konanie podujatia, než sa uvádza v oznámení.
2.)	Obec Zemianske Kostoľany je povinná zakázať podujatie, ktoré sa má konať na mieste, kde by jeho účastníkom hrozilo závažné nebezpečenstvo pre ich zdravie  alebo kde by konanie podujatia obmedzovalo verejnú dopravu, zásobovanie obyvateľstva alebo ak sú naplnené podmienky uvedené v zákone.
3.)	Obec je oprávnená písomne určiť počet členov usporiadateľskej služby vzhľadom na druh podujatia, podmienky konania podujatia, predpokladaný počet a rizikovosť divákov. Ak ide o rizikové podujatie, počet členov usporiadateľskej služby nemôže byť určený v nižšom rozsahu ako je stanovené zákonom.

Článok 5
Oprávnenia a povinnosti usporiadateľa

1.)	Usporiadateľ zodpovedá za utvorenie vhodných podmienok na uskutočnenie podujatia, za zachovanie poriadku počas jeho priebehu, za dodržiavanie príslušných autorskoprávnych, daňových, zdravotno-hygienických, požiarnych, bezpečnostných a iných právnych predpisov a za umožnenie výkonu dozoru na to oprávneným orgánom.
2.)	Usporiadateľ má ďalšie povinnosti a oprávnenia v zmysle zákonov.

Článok 6
Povinnosti účastníkov podujatia

1.)	Účastníci podujatí sú povinný dodržiavať pokyny usporiadateľa a usporiadateľskej služby a zdržať sa všetkého, čím by narušovali pokojný priebeh podujatia.
2.)	Účastníci podujatia nesmú mať pri sebe zbraň alebo čokoľvek, čím možno urobiť útok proti telu dôraznejším, prípadne čo by mohlo viesť k poškodeniu zdravia.
3.)	Ak poruší účastník podujatia ustanovenia uvedené v ods. 1 a 2, je povinný na pokyn usporiadateľa podujatie opustiť.

Článok 7
Dozor a kontrolná činnosť

1.)	Obec je oprávnená dozerať, či sa podujatie koná v súlade s oznámením.
2.)	Dozor vykonáva obec a obcou poverené osoby.
3.)	Kontrolnú činnosť nad dodržiavaním tejto smernice vykonávajú poslanci obecného zastupiteľstva.

Článok 8
Záverečné ustanovenia

1.)	Táto smernica bola schválená Obecným zastupiteľstvom v Zemianskych Kostoľanoch dňa 9.9.2015, uznesením č.81/15 a je účinná dňom schválenia. 

Ing. Jana Školíková
starostka obce

Príloha č. 1 smernice
OZNÁMENIE
o zámere usporiadať verejné kultúrne podujatie na území obce Zemianske Kostoľany v zmysle zákona č. 96/1991 Zb.

Názov usporiadateľa / Meno a priezvisko		
Sidlo/
Trvalé bydlisko		Kontakt:
Tel., e-mail		
Štatutárny zástupca		IČO, DIČ,  číslo OP		
Názov a druh podujatia		
Miesto konania
		
Dátum:		Čas
		
Obsahové zameranie:

	
Predpokladaný počet účastníkov:	
Opatrenia na zabezpečenie verejného poriadku, bezpečnosti a ochrany zdravia a životného prostredia	
Počet usporiadateľov		Hlavný usporiadateľ
+ kontakt

Poučenie: Usporiadateľ súhlasí so spracovaním osobných údajov uvedených v tomto oznámení za podmienok v zmysle zákona č. 428/2002 Z. z. o ochrane osobných údajov v znení neskorších predpisov.
Usporiadateľ je povinný zabezpečiť verejný poriadok počas podujatia, zachovať príslušné autorsko-právne, daňové, zdravotno-hygienické, požiarne, bezpečnostné a iné predpisy a umožniť výkon dozoru na to oprávneným orgánom.
Usporiadateľ zodpovedá za dodržiavanie prípustnej hladiny hluku (zákon. č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov – najmä § 27 a nasledujúce)
Po ukončení zhromaždenia je usporiadateľ povinný dať priestor konania podujatia a jeho bezprostredné okolie do poriadku.

V Zemianskych Kostoľanoch dňa: ............................

Organizátor:       .....................................................
										     podpis
príloha č. 2 smernice
OZNÁMENIE
o zámere zorganizovať verejné športové podujatie na území obce Zemianske Kostoľany v zmysle zákona 1/2014 Z. z.

Názov usporiadateľa / Meno a priezvisko		
Sidlo/
Trvalé bydlisko		Kontakt:
Tel., e-mail		
Štatutárny zástupca		IČO, DIČ,  číslo OP		
Názov podujatia
		
Miesto konania
		
Dátum:		Čas
		
Účel podujatia:

Predpokladaný počet účastníkov:	
Opatrenia, ktoré organizátor urobí, aby nedošlo k narušeniu verejného poriadku, ohrozeniu bezpečnosti, života a zdravia účastníkov podujatia alebo životného prostredia:

	
Počet usporiadateľov		Hlavný usporiadateľ
+ kontakt

Poučenie: Organizátor súhlasí so spracovaním osobných údajov uvedených v tomto oznámení za podmienok v zmysle zákona č. 428/2002 Z. z. o ochrane osobných údajov v znení neskorších predpisov.
Organizátor je povinný dodržať pri konaní podujatia svoje povinnosti vyplývajúce z platnej právnej úpravy, najmä zákon č. 1/2014 a to najmä zabezpečiť verejný poriadok, riadiť priebeh podujatia tak aby sa neodchyľovalo od účelu uvedeného v oznámení, a v prípade riadne ho skončiť, zabezpečiť dodržiavanie obmedzenia alebo zákazu predávať, podávať a požívať alkoholické nápoje vrátane toho, aby všetky podávané, predávané a donesené nápoje boli v obaloch, ktoré nemôžu spôsobiť ujmu na zdraví, spoľahlivo od seba oddeliť skupiny priaznivcov súťažiacich družstiev alebo priaznivcov športovcov, zriadiť usporiadateľskú službu, vyčleniť potrebný počet členov usporiadateľskej služby a dať im záväzné pokyny, v prípade závažného porušenia verejného poriadku podujatie prerušiť alebo skončiť, ak nie je možné obnoviť verejný poriadok iným spôsobom, dodržiavať bezpečnostné, zdravotnícke, hygienické, požiarne, technické a iné právne predpisy a umožniť výkon dozoru na to oprávnených orgánov a pod.
Usporiadateľ zodpovedá za dodržiavanie prípustnej hladiny hluku (zákon. č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov – najmä § 27 a nasledujúce)

V Zemianskych Kostoľanoch dňa: ............................

Organizátor:       .....................................................
										     podpis